
Narva Vanalinna linnaosa 

üldplaneeringu kehtestamine
1. Asjaolud ja menetluse käik

Narva Vanalinna linnaosa üldplaneeringu algatamise ettepaneku esitas Narva Linnavalitsuse Arhitektuuri- ja Linnaplaneerimise Amet ning planeering algatati 30.11.2006 Narva Linnavolikogu otsusega nr 208. Üldplaneeringu koostamiseks sõlmis Arhitektuuri- ja Linnaplaneerimise Amet 21. detsembril 2007 lepingu AS-ga Ramboll Eesti.
Üldplaneeringu eesmärgiks on tulevikustrateegia väljatöötamine vanalinna linnaosa sihipärase ja jätkusuutliku arendustegevuse teostamiseks. Üldplaneeringu kehtestamise tulemusena saab taas hakata tegelema piirkonnas aktiivse arendustegevuse ja detailplaneeringute teostamisega. Detailplaneeringute valmimisel on võimalik kaasata piirkonna ehitustegevusse investoreid ning võimalus luua soodsat pinnast investeeringuteks. Planeeritav ala pindalaga on ca 45,8 ha. 
Narva Linnavolikogu 14.08.2008. a otsusega nr 243 algatati Narva Vanalinna linnaosa üldplaneeringu keskkonnamõju strateegiline hindamine (KSH), mis viidi läbi vastavalt Keskkonnamõju hindamise ja keskkonnajuhtimissüsteemi seadusele AS Ramboll Eesti poolt. KSH on heakskiidetud Keskkonnaameti poolt 27.06.2011. a kirjaga nr V 6-8/11/20919-3. KSH tulemustega on arvestatud Vanalinna linnaosa üldplaneeringu koostamise käigus.
            Narva Linnavolikogu 22.03.2012 otsusega nr 40 võeti Narva Vanalinna linnaosa
            üldplaneering vastu ning suunati avalikule väljapanekule.
Planeeringu avalik väljapanek toimus 16.04.2012–14.05.2012. Väljapaneku käigus laekus  6 ettepanekut ja 1 protest. Laekunud ettepanekutega on arvestatud planeeringulahenduse korrigeerimisel.
            Protesti esitas HÜ NARVA PROMETEI. Uue planeeringuga on ette nähtud rajada linnaväljak, nn Stockholmi plats, Viru tn ja Rüütli tn vahele. Praegu asuvad HÜ NARVA PROMETEI garaažid sellel territooriumil. HÜ NARVA PROMETEI protesti lahendamiseks on Narva Linnavalitsus otsustanud teha koostööd protesti esitajaga. Avalikul arutelul, mis toimus 31.05.2012. a, garaažide omanikud ja Narva linn leidsid lahenduse. HÜ NARVA PROMETEI esindajad olid rahul Narva Linnavalitsuse poolt esitatud vastustega ning nõus jätkama läbirääkimisi kinnistu võõrandamiseks planeeringu realiseerimisel.
            12.10.2012 kirjaga nr 12-2/4886-2 andis Ida-Viru Maavanem järelevalve käigus 

            üldplaneeringu lahendusele heakskiidu ja tegi ettepaneku kehtestada Narva Vanalinna

            linnaosa üldplaneering. Üldplaneering on koostatud vastavuses Planeerimisseaduse ja  

            lähteülesande nõuetega ning on saanud kooskõlastused kõikidest vajalikest 
            ametiasutustest.
2. Õiguslikud alused
      Kohaliku omavalitsuse korralduse seaduse § 22 lõike 1 pinkti 31, Narva linna põhimääruse punkti 4.4.27 ja Narva linna   ehitusmääruse  § 13 lõike 2 kohaselt on üldplaneeringu kehtestamine Volikogu pädevuses ja kehtestatakse vastavalt Planeerimisseaduse § 24 lõikele 3.
3. Otsus
Kehtestada Narva Vanalinna linnaosa üldplaneering pindalaga ca 45,8 ha, AS-i Ramboll Eesti poolt koostatud planeering lepingu nr Plan-2007-61 alusel (vastavalt lisatud üldplaneeringu põhijoonisele-Lisa 1).
4. Rakendussätted
4.1. Narva Linnavalitsuse Arhitektuuri- ja Linnaplaneerimise Ametil avaldada otsus ameti veebilehel (www.narvaplan.ee), linna veebilehel (www.narva.ee) ja ajalehes, milles Narva linn avaldab ametlikke teateid.
            4.2.   Käesolev otsus jõustub teatavakstegemisest.
4.2. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

